
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2021. gada 16. februāra rīkojumā Nr. 93 "Par Nacionālās industriālās politikas pamatnostādnēm 2021.–2027. gadam"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekts ir izstrādāts ar mērķi mazināt administratīvo slogu un nodrošināt valsts pārvaldes resursu lietderīgu izmantošanu, izslēdzot no Ministru kabineta 2021. gada 16. februāra rīkojuma Nr. 93 "Par Nacionālās industriālās politikas pamatnostādnēm 2021.–2027. gadam" (turpmāk – MK rīkojums Nr. 93) 4. un 5. punktu.
1.2. Mērķis
Mērķa apraksts
Tiesību akta projekta mērķis ir optimizēt Ekonomikas ministrijas un citu ministriju cilvēkresursu kapacitāti un novērst ziņošanas funkciju dublēšanos, atzīstot par spēku zaudējušiem MK rīkojuma Nr. 93 4. un 5. punktā noteiktos uzdevumus. Atceļot pienākumu sagatavot atsevišķus informatīvos ziņojumus, kuru saturiskā informācija un dati jau ir integrēti citos Ekonomikas ministrijas sagatavotajos dokumentos, tiek novērsta nelietderīga administratīvā sloga radīšana un nodrošināta valsts pārvaldes resursu saimnieciska izmantošana.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
MK rīkojuma Nr. 93 4. punkts paredz Ekonomikas ministrijai sagatavot un ekonomikas ministram katru gadu iesniegt noteiktā kārtībā Ministru kabinetā informatīvo ziņojumu par Nacionālās industriālās politikas pamatnostādņu 2021.–2027. gadam (turpmāk – Pamatnostādnes) īstenošanas gaitu. Informatīvo ziņojumu iesniegt līdz likumprojekta par valsts budžetu kārtējam gadam un likumprojekta par vidēja termiņa budžeta ietvaru izskatīšanai Ministru kabinetā.

Savukārt MK rīkojuma Nr. 93 5. punkts noteic pienākumu Ekonomikas ministrijai sagatavot un ekonomikas ministram līdz 2024. gada 1. decembrim iesniegt noteiktā kārtībā Ministru kabinetā informatīvo ziņojumu par Pamatnostādņu īstenošanas starpposma novērtējumu.

Izpildot, MK rīkojuma Nr. 93 5. punktā doto uzdevumu, Ekonomikas ministrija izstrādāja informatīvo ziņojumu "Par Nacionālās industriālās politikas pamatnostādņu 2021.–2027. gadam īstenošanas starpposma novērtējumu" (24-TA-2085), ko ekonomikas ministrs 2024. gada 14. decembrī iesniedza Valsts kancelejā. Minētais ziņojums Ministru kabineta sēdē netika izskatīts, un ar Ministru prezidentes 2026. gada 21. maija rezolūciju Nr. 26-MP-82 tas tika atgriezts Ekonomikas ministrijai ar uzdevumu aktualizēt tajā ietverto informāciju pirms atkārtotas iesniegšanas Valsts kancelejā.

Skaidrojot laika posmu starp informatīvā ziņojuma "Par Nacionālās industriālās politikas pamatnostādņu 2021.–2027. gadam īstenošanas starpposma novērtējumu" (24-TA-2085) iesniegšanu Valsts kancelejā 2024. gada decembrī un tā atgriešanu 2026. gada maijā, norādāms, ka būtisku ārējo ģeopolitisko satricinājumu, globālo piegādes ķēžu pārkārtošanās, kā arī energoresursu un izejvielu cenu svārstību ietekmē Latvijas un Eiropas Savienības tautsaimniecība saskārās ar straujām strukturālām izmaiņām. Šo faktoru rezultātā Pamatnostādnēs sākotnēji ietvertie bāzes scenāriji un indikatīvie plānošanas pieņēmumi jau 2024. gada nogalē vairs neatbilda faktiskajai makroekonomiskajai situācijai.

Ievērojot minēto, Ministru kabineta locekļu starpā tika panākta vienota izpratne, ka 2024. gada nogalē sagatavotā starpposma ziņojuma izskatīšana Ministru kabineta sēdē būtu formāla un sniegtu ierobežotu praktisko pievienoto vērtību operatīvajai politikas veidošanai. Lai nelietderīgi netērētu valsts pārvaldes resursus formālu ziņojumu izskatīšanai, minētais ziņojums netika iekļauts Ministru kabineta darba kārtībā.
Problēmas un risinājumi
Problēmas apraksts
Pašreizējā situācijā MK rīkojuma Nr. 93 4. un 5. punktā noteikto uzdevumu izpilde rada administratīvo slogu un funkciju dublēšanos, jo nepieciešamie dati un analītiskā informācija par pamatnostādņu īstenošanas gaitu jau tiek regulāri apkopota  un iesniegta Ministru kabinetā un publicēta citu procesu ietvaros.

Saturiski analogas informācijas dublēšanos apliecina tas, ka dati jau ir ietverti šādos pārskatos vai ziņojumos:

1. Latvijas Viedās specializācijas stratēģijas (turpmāk – RIS3) uzraudzības ziņojumi.
Šie ziņojumi nodrošina sistemātisku un regulāru informācijas aktualizāciju par RIS3 īstenošanu, ietverot analīzi par tautsaimniecības attīstības procesiem, konkurētspējas stiprināšanu, politikas instrumentu ietekmi un sasniedzamo rādītāju izpildi. RIS3 monitoringa mērķis ir identificēt konkurētspējas priekšrocības un attīstības nišas, noteikt galvenos izaicinājumus, kā arī regulāri izvērtēt ekonomikas strukturālo pārmaiņu progresu atbilstoši noteiktajiem rādītājiem. Monitoringa īstenošanu koordinē Ekonomikas ministrija un Izglītības un zinātnes ministrija, nodrošinot visaptverošu pieeju inovāciju, pētniecības un izglītības politikas attīstībai.

RIS3 īstenošanas operacionālais līmenis ir RIS3 jomas vadības grupas, kurās iesaistās uzņēmumi, pētniecības organizācijas, nozaru asociācijas u.c. Savukārt RIS3 un pētniecības, attīstības un inovāciju (turpmāk – P&A&I) politikas stratēģiskās vadības līmeņa stiprināšanai un inovāciju un pētniecības politikas tuvināšanai darbojas Inovāciju un pētniecības pārvaldības padome (turpmāk – IPPP), kurā darbojas ekonomikas ministrs un izglītības un zinātnes ministrs (līdzpriekšsēdētāji), kā arī Latvijas Investīciju un attīstības aģentūras un Latvijas Zinātnes padomes direktori. P&A&I politikas stratēģisko virsuzraudzību veic Latvijas Pētniecības un inovāciju stratēģiskā padome, kurā darbojas premjerministrs, ministri, uzņēmēji, zinātnieki un pētniekus pārstāvošo organizāciju pārstāvji.

Informācija par RIS3 monitoringu ir ietverta sekojošos ziņojumos:

1) "Viedās specializācijas stratēģijas monitorings: 2024. gada ziņojums", kas ir apstiprināts IPPP 8. sēdē 2024. gada 27. novembrī (publicēts 2024. gada 30. novembrī Ekonomikas Ministrijas tīmekļvietnē https://www.em.gov.lv/lv/media/20637/download?attachment).

2) "Viedās specializācijas stratēģijas monitorings: 2025. gada ziņojums", kas ir apstiprināts IPPP 9. sēdē 2025. gada 13. novembrī (publicēts 2025. gada 30. novembrī Ekonomikas Ministrijas tīmekļvietnē https://www.em.gov.lv/lv/media/22901/download?attachment).

2. Ziņojumi par Latvijas ekonomikas attīstību (Izaugsmes ziņojumi).

Šie ziņojumi tika sagatavoti, par pamatu ņemot padziļinātu situācijas analīzi, kas atspoguļota tautsaimniecības struktūrpolitikas pārskatos un politikas plānošanas dokumentos. Tie vispusīgi raksturo makroekonomisko situāciju, kopējo virzību uz definētajiem mērķiem un rīcību prioritārajos ekonomikas politikas virzienos.

Ministru kabinetā ir izskatīti un pieņemti sekojoši ziņojumi:

1) Ministru kabineta 2024. gada 30. aprīļa sēdē pieņemtais informatīvais ziņojums "Par Latvijas ekonomikas attīstību" (24-TA-1057);

2) Ministru kabineta 2025. gada 22. aprīļa sēdē pieņemtais informatīvais ziņojums "Par Latvijas ekonomikas attīstību" (25-TA-864);

3) Ministru kabineta 2026. gada 28. aprīļa sēdē pieņemtais informatīvais ziņojums "Par Latvijas ekonomikas attīstību" (26-TA-800).

Papildus minētajam, nav lietderīgi un racionāli 2026. gadā veikt apjomīgu darbu un aktualizēt MK rīkojuma Nr. 93 5. punktā norādīto Pamatnostādņu starpposma novērtējuma ziņojumu. Pamatnostādņu darbības termiņš noslēdzas 2027. gadā, kas nozīmē, ka līdz to īstenošanas beigām ir palicis mazāk kā pusotrs gads. Pēc Pamatnostādņu darbības beigām Ekonomikas ministrijai saskaņā ar vispārējo kārtību būs jāsagatavo un jāiesniedz gala noslēguma izvērtējuma ziņojums. Starpposma ziņojuma aktualizēšana šobrīd prasītu valsts pārvaldes cilvēkresursus, taču tam vairs nebūtu stratēģiskas vai operatīvas pievienotās vērtība politikas veidošanā.
Ņemts vērā, papildinot tiesību akta projekta anotācijas 1.3. sadaļu ar atbilstošu pamatojumu.

Izvērtējot MK rīkojuma Nr. 93 5. punkta izpildes lietderību kopsakarā ar Ministru kabineta 2014. gada 2. decembra noteikumu Nr. 737 "Attīstības plānošanas dokumentu izstrādes un ietekmes izvērtēšanas noteikumi" (turpmāk – MK noteikumi Nr. 737) 40. punktu, tiek norādīts, ka saskaņā ar Valsts kancelejas plānotajām izmaiņām valsts politikas plānošanas sistēmā (Par plānotajām izmaiņām politikas plānošanas sistēmā un Latvijas ilgtspējīgas attīstības stratēģijas līdz 2050. gadam izstrādi. Pieejams: https://www.mk.gov.lv/lv/media/24884/download?attachment) netiks izstrādāts atsevišķs vidēja termiņa politikas plānošanas dokuments nacionālās industriālās politikas jomā nākamajam plānošanas periodam. Industriālās politikas prioritātes un mērķi tiks integrēti visaptverošajos valsts vidēja termiņa attīstības plānošanas dokumentos un nozaru stratēģijās, tādējādi novēršot politikas plānošanas dokumentu sadrumstalotību.
Tā kā MK noteikumu Nr. 737 40. punkts noteic, ka starpposma izvērtējumu veic, lai pieņemtu lēmumu par jauna dokumenta izstrādi nākamajam periodam, un tāds atsevišķi netiks izstrādāts nākamajam plānošanas periodam, starpposma novērtējuma izstrāde šobrīd neatbilst MK noteikumu Nr. 737 40. punktā paredzētajam mērķim. Papildus tam, ņemot vērā, ka līdz Pamatnostādņu darbības beigām atlicis mazāk par pusotru gadu, starpposma izvērtējuma ziņojuma sagatavošanai un saskaņošanai patērētie resursi nesniegtu stratēģisku pievienoto vērtību.
Saskaņā ar MK noteikumu Nr. 737 42.2. apakšpunktu, pēc Pamatnostādņu darbības termiņa beigām Ekonomikas ministrija izstrādās un noteiktā kārtībā iesniegs Ministru kabinetā Pamatnostādņu gala ietekmes izvērtējumu, visaptveroši novērtējot politikas mērķu un rādītāju izpildi visā periodā.

Vienlaikus norādāms, ka MK rīkojuma Nr. 93 4. un 5. punkta dzēšana neietekmē un neierobežo datu pieejamību par industriālās politikas īstenošanas rezultātiem, tajā skaitā reģionālajā griezumā. Ekonomikas ministrija un tās padotības iestādes turpina pastāvīgi uzkrāt, analizēt un nodrošināt publiski pieejamus datus un analītisko informāciju par tautsaimniecības, uzņēmējdarbības un investīciju attīstību. Minētie dati un analīze tiek regulāri publicēti Ekonomikas ministrijas un padotības iestāžu tīmekļvietnēs, kā arī integrēti nozaru pārskatos.

Ievērojot minēto, MK rīkojuma Nr. 93 4. un 5. punkta izpilde, proti, informatīvo ziņojumu par Pamatnostādņu īstenošanas gaitu un starpposma novērtējumu sagatavošana būtu pretrunā Valsts pārvaldes iekārtas likuma 10. panta desmitajā daļā ietvertajam valsts pārvaldes efektivitātes principam.
Risinājuma apraksts
Nepieciešams grozīt MK rīkojumu Nr. 93, no tā izslēdzot 4. un 5. punktu.
Vai ir izvērtēti alternatīvie risinājumi?
Jā
Apraksts
Kā alternatīva tiesību akta projekta izstrādei tika izskatīta iespēja saglabāt pašreizējo tiesisko regulējumu un turpināt darbu pie atsevišķu MK rīkojuma Nr. 93 4. un 5. punktā minēto informatīvo ziņojumu sagatavošanas un aktualizēšanas. Šāds risinājums nav izvēlēts, jo tas tiešā veidā uzturētu mākslīgu administratīvo slogu un veicinātu valsts pārvaldes cilvēkresursu nelietderīgu patēriņu – vienu un to pašu datu un analīzes dublēšanu vairākos dokumentos.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
-
6.4. Cita informācija
Cita informācija
Sabiedrības līdzdalība nav nepieciešama, jo likumprojekts ietekmē šauru sabiedrības daļu – tikai tos Ekonomikas ministrijas un valsts pārvaldes darbiniekus, kuri ir iesaistīti informatīvo ziņojumu sagatavošanā, tajā skaitā nepieciešamo datu iesniegšanā.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Nē
7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
-
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

